BEAUTY วิ่งพรวด 5% ทุบ “ออลไทม์ไฮ” โบรกฯ วางเป้า 25 บ. ลุ้นกำไร Q1 โตสนั่น
BEAUTY วิ่งพรวด 5% ทุบ “ออลไทม์ไฮ” โบรกฯ วางเป้า 25 บ. ลุ้นกำไร Q1 โตสนั่น ล่าสุด ณ เวลา 11.18 น. อยู่ที่ 23 บาท บวก 1.10 บาท หรือ 5.02% สูงสุดที่ 23 บาท ต่ำสุดที่ 22 บาท มูลค่าซื้อขาย 532.03 ล้านบาท
17 เม.ย. 2561

ผู้สื่อข่าวรายงานว่า ราคาหุ้นบริษัท บิวตี้ คอมมูนิตี้ จำกัด (มหาชน) หรือ BEAUTY ล่าสุด ณ เวลา 11.18 น. อยู่ที่ 23 บาท บวก 1.10 บาท หรือ 5.02% สูงสุดที่ 23 บาท ต่ำสุดที่ 22 บาท มูลค่าซื้อขาย 532.03 ล้านบาท

ทั้งนี้ ราคาหุ้น BEAUTY ปรับตัวขึ้นสูงสุดนับตั้งแต่เข้าซื้อขายในตลาดหลักทรัพย์แห่งประเทศไทย (SET) เมื่อวันที่ 12 ธ.ค.2555 โดยมีราคา IPO อยู่ที่ 8 บาท
ขณะเดียวกัน บล.เอเซีย พลัส ระบุในบทวิเคราะห์ว่า ผลประกอบการไตรมาส 1/61 ของกลุ่มค้าปลีกจะฟื้นตัวต่อเนื่องจากกำลังซื้อผู้บริโภคที่ฟื้นตัวตามเศรษฐกิจ หนุนให้ยอดขายสาขาเดิม (SSSG) ของกลุ่มฯ ยังเป็นบวกเมื่อเทียบกับจากช่วงเดียวกันของปีก่อนที่หดตัว 4.7% เมื่อเทียบจากปีก่อน และโตต่อเนื่องจากไตรมาส 4/60 ที่มี SSSG เฉลี่ยเติบโต 2.3% เทียบจากปีก่อน
โดยให้ราคาเป้าหมาย BEAUTY ที่ 25 บาท โดยผลประกอบการน่าจะดีเช่นกันจากจำนวนนักท่องเที่ยวจีน คาดผลประกอบการทั้งปีโต 46% เทียบจากปีก่อน